Szám: 1-3/2022.

14. sz. napirendi pont

**ELŐTERJESZTÉS**

***Zalaszentgrót Város Önkormányzata Képviselő-testületének***

***2022. március 31-i rendes, nyilvános ülésére***

**Tárgy:** **Döntés a KEHOP-2.2.2-15-2019-00147 azonosítószámú „Zalaszentgrót központú agglomeráció szennyvízelvezetése és -tisztítása” című projekt PR és nyilvánosság tevékenységeinek beszerzéséről**

**Tisztelt Képviselő-testület!**

Mint ahogy az ismeretes Önök előtt, a KEHOP-2.2.2-15-2019-00147 számú, „Zalaszentgrót központú agglomeráció szennyvízelvezetése és -tisztítása” című projekt immár megvalósítási szakaszba lépett, amelyről a későbbiekben folyamatos tájékoztatást nyújtunk a Képviselő testület, valamint a lakosság számára is.

A projekt megvalósításához szorosan kapcsolódik **a PR és nyilvánosság tevékenységek** megvalósítása. Ezzel kapcsolatban a Nemzeti Vagyon Kezeléséért Felelős Tárca Nélküli Miniszter ÁBTF/4881/3/2021-MKI, illetve ÁBTF/4881/7/2021-MKI iktatószámú, „KEHOP projektek konzorciumi szerződéseinek módosítása” tárgyú levelében arról tájékoztatta a feladat ellátásért felelős NFP Nemzeti Fejlesztési Programiroda Nonprofit Kft.-t, hogy a konzorciumi megállapodások PR és szemléletformálási feladatok ellátására irányuló beszerzésekre és közbeszerzésekre vonatkozó rendelkezéseinek módosítása szükséges oly módon, hogy ezen feladatokat a az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII.19.) Kormány rendelet 15. § (7) bekezdése alapján **az érintett projektek végső kedvezményezettjei, azaz a megrendelő konzorciumi tagok lássák el.**

Ezen tájékoztatás, illetve a javasolt Kommunikációs terv 2021. december 23-án megküldésre került az érintett önkormányzatok részére, akik annak értelmezése után – számszaki – javaslatot tettek a Terv módosítására, amelynek az Irányító Hatóság részéről történő elfogadására a napokban került sor. A terv jelen előterjesztés 1. melléklét képezi.

A jelenleg hatályos Támogatási szerződés és Konzorciumi megállapodás a 3 konzorciumi tag részére beruházás arányosan tartalmazza a Kommunikációs Tervben foglaltak megvalósításának forrásait, összességében nettó 9.151.978,- Ft összegben.

A Konzorciumi tagönkormányzatokkal, illetve a NFP-vel folytatott egyeztetés alapján indokolt a Kommunikációs Tervben foglalt tevékenységek **közös megvalósítása**, megbízási szerződés keretében.

A beszerzés tervezett összegére tekintettel a Nemzeti Kommunikációs Hivatal jogállásáról és a kormányzati kommunikációs beszerzésekről szóló 162/2020. (IV.30.) Kormány rendelet 1. § (2) bekezdésének 6. pontjában foglaltak nem állnak fenn, így saját hatáskörben, a Zalaszentgróti Közös Önkormányzati Hivatal Beszerzési Szabályzata alapján javasolt a közös beszerzési eljárás megvalósítása.

A fentiekre tekintettel javaslom, hogy Tekenye Község Önkormányzata és Türje Község Önkormányzata írásbeli felhatalmazása alapján **Zalaszentgrót Város Önkormányzata a KEHOP-2.2.2-15-2019-00147 számú, „Zalaszentgrót központú agglomeráció szennyvízelvezetése és -tisztítása” című projekt Kommunikációs Tervében foglalt PR és Nyilvánosság tevékenységek megvalósítása tárgyában beszerzési eljárást folytasson le** a Zalaszentgróti Közös Önkormányzati Hivatal hatályos Beszerzési Szabályzatában foglaltaknak megfelelően.

A Gazdasági és Városfejlesztési Bizottság az előterjesztést a 2022. március 24-i ülésén megtárgyalta és 23/2022. (III.24.) számú határozatával javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem a Tisztelt Képviselő-testületet az előterjesztés megtárgyalni, majd a határozati javaslatot elfogadni szíveskedjen.

**Határozati javaslat**

Zalaszentgrót Város Önkormányzata Képviselő-testülete úgy dönt, hogy a KEHOP-2.2.2-15-2019-00147 számú, „Zalaszentgrót központú agglomeráció szennyvízelvezetése és -tisztítása” című projekt Kommunikációs Tervében foglalt PR és Nyilvánosság tevékenységek megvalósítása tárgyában – Tekenye Község Önkormányzatának a 32/2022.(III.30.) számú, valamint Türje Község Önkormányzatának 32/2022. (III. 24.) számú határozatában foglalt felhatalmazás alapján – beszerzési eljárást folytat le a Zalaszentgróti Közös Önkormányzati Hivatal hatályos Beszerzési Szabályzatában foglaltaknak megfelelően.

A Képviselő-testület felhatalmazza Baracskai József polgármestert a szükséges intézkedések megtételére.

**Határidő:** 2022. április 30.

**Felelős:** Baracskai József polgármester

**Zalaszentgrót**, 2022. március 28.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |