**Szám:** 1-3/2022.

19. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. március 31-i rendes, nyilvános ülésére**

**Tárgy:** **Döntés TOP Plusz energetika pályázat benyújtásáról**

**Tisztelt Képviselő-testület!**

Mint az Önök előtt is ismeretes, kiírásra kerültek az ún. TERÜLET- ÉS TELEPÜLÉSFEJLESZTÉSI OPERATÍV PROGRAM PLUSZ (TOP PLUSZ) pályázatok, amelyek a 2014-2020 közötti Terület- és Településfejlesztési Operatív Program (TOP) eredményeire építve annak tematikáját és integrált területi programokon keresztül megvalósuló modelljét folytatja, ennek megfelelően elsősorban helyi önkormányzati fejlesztéseket támogat.

A 2021. novemberében megjelent TOP Plusz 2.1.1-21 kiírásra támogatási kérelmet nyújtottunk be a Zalaszentgróti Városi Önkormányzat Egészségügyi Központjának energetikai fejlesztésére, melynek keretében háztartási méretű kiserőmű (HMKE) fotovillamos rendszer kerül kialakításra. Az IH a projektet 20.767.389,-Ft. összegű támogatásban részesítette.

A 2022. januári benyújtási szakasz után a kiírás Zala Megyei Területspecifikus Melléklete új benyújtási szakasszal bővült, így javasolt egy további pályázat benyújtása ezen jogcímre.

Emlékeztetőül a pályázati felhívás főbb pontjai:

**I. Önkormányzati épületek energetikai korszerűsítése - TOP Plusz 2.1.1-21**

**A projekt 100 %-ban finanszírozott, támogatási összeg: 10 – 90 millió Ft.**

Pályázat nyújtható be:

Többségi önkormányzati tulajdonú épületek, valamint a megyei önkormányzat (GFO 321) kisebbségi tulajdonában álló épületek, amelyek tekintetében egyúttal az állam a további (többségi) tulajdonos vonatkozásában:

1. Épületek energiahatékonyság-központú fejlesztése **külső határoló szerkezeteik korszerűsítése** által

2. **Fosszilis energiahordozó alapú hőtermelő berendezések** korszerűsítése, cseréje, és/vagy a kapcsolódó fűtési és HMV rendszerek korszerűsítése, amennyiben az épület legalább a felhívás megjelenésekor hatályos 176/2008. (VI. 30.) Kormányrendelet az épületek energetikai jellemzőinek tanúsításáról szerinti „DD – korszerűt megközelítő” kategóriába esik:

3. **Napkollektorok telepítése és hőközlő rendszerre kötése**, amennyiben az energiaforrást alkalmazni kívánó épület legalább a felhívás megjelenésekor hatályos 176/2008. (VI. 30.) Kormányrendelet az épületek energetikai jellemzőinek tanúsításáról szerinti „DD – korszerűt megközelítő” kategóriába esik:

4. Maximum háztartási méretű kiserőmű (HMKE) **fotovillamos rendszer kialakítása**

5. **Hőszivattyú rendszerek telepítése** és hőközlő rendszerre kötése, amennyiben az energiaforrást alkalmazni kívánó épület legalább a felhívás megjelenésekor hatályos 176/2008. (VI. 30.) Kormányrendelet az épületek energetikai jellemzőinek tanúsításáról rendelet szerinti „DD – korszerűt megközelítő” kategóriába esik:

6. Fosszilis- vagy vegyes- (fosszilis és megújuló egyaránt) vagy tisztán megújuló energiaforrásokból táplálkozó, meglévő **helyi közösségi fűtőműre** vagy hulladékhőt hasznosító rendszerre való csatlakozás megteremtése (a felhívás 6.1. pont j)-ben leírtak kivételével), amennyiben az energiaforrást alkalmazni kívánó épület legalább a felhívás megjelenésekor hatályos 176/2008. (VI. 30.) Kormányrendelet az épületek energetikai jellemzőinek tanúsításáról szerinti „DD – korszerűt megközelítő” kategóriába esik, továbbá ezen tevékenységekre más konstrukcióban nem igényeltek támogatást.

7. Megyei önkormányzati konzorciumvezetői szinten összefogott és koordinált, a helyi önkormányzati konzorciumi tagok Fenntartható Energia Akciótervének (SEAP) felülvizsgálata illetve átdolgozása Fenntartható Energia és Klíma Akciótervvé (SECAP) vagy a saját SECAP-juk kidolgozása és/vagy a megye területén működő Helyi Fejlesztési Stratégiával rendelkező vidékfejlesztési közösségek SECAP-jainak összefogása.

8. **Városok energiahatékonyságának növelése érdekében okos hálózat (smart grid) és okos mérés (smart metering) rendszer létrehozása**

9. **Helyi, térségi jelentőségű gyógyfürdők energetikai célú fejlesztése, korszerűsítése** Kizárólag olyan energetikai célú fejlesztések támogathatók, melyek a helyi, térségi jelentőségű gyógyfürdő területén, a felhívás 2.1.1. 1. - 6. pontjai tevékenységein túl kerülnek megvalósításra, mint például:

* Épületenergetikai fejlesztések, hőtermelők, hőelosztók, légkezelők és épületklímák fejlesztése, épület- és technológiai automatizálási tevékenység, világítás, abszorpciós központi hűtőberendezések telepítése és kompresszoros folyadékhűtő kiváltása, gépészeti rendszer korszerűsítés, hőszivattyú beépítés, puffertároló kialakítás.
* Termálvíz kutak létesítése és bővítése, felújítása, kúttechnológiai fejlesztés, csurgalékvíz-, uszoda- és termálvíz hőtartalmának hasznosítása, a keletkező hulladékhő gyógyfürdő területén kívüli hasznosítása kizárólag középületek meglévő fosszilis energiaigényének kiváltására, amennyiben energetikai számítás alapján a kalkulált üvegházhatásúgáz-csökkenés mennyisége a tárgyi projekt keretében ÜHG csökkenés indikátor hozamként elszámolásra kerül.
* Kísérőgáz hasznosítás, beleértve a gyógyfürdő területén kívüli hasznosítást, amennyiben az abból származó üvegházhatásúgáz-csökkenés a tárgyi projekt keretében az ÜHG csökkenés indikátor hozama részeként vállalásra kerül.
* Fotovoltaikus kiserőművek telepítése és bővítése az 50 kW - 499,99 kW teljesítmény tartományban.
* Egyéb, a vízkezeléshez, medencetechnológia kialakításhoz és korszerűsítéshez kapcsolódó fejlesztések, vezetékek és szerelvények hőszigetelése, medence takarás, mérőrendszerek kialakítása.

A projekt keretében elszámolható költségek:

**I. Projektelőkészítés költségei**

* Előzetes tanulmányok, engedélyezési dokumentumok költsége
* Közbeszerzés költsége
* Egyéb projekt előkészítéshez kapcsolódó költség

**II. Beruházáshoz kapcsolódó költségek**

* Építéshez kapcsolódó költségek

- átalakítás

- bővítés

- felújítás

- új építés (alkalmazott biomassza tárolásához, vagy az alkalmazott technika védelméhez szükséges, fűtetlen, vagy a technika védelméhez szükséges mértékben temperált melléképületek esetén (lásd felhívás 6.1. c) pontja)

- beüzemelési költségek

- akadálymentesítés (amennyiben egy költségsoron tervezik szerepeltetni az építési költséget, úgy kérjük, hogy az építési költségek szöveges részletezésében mutassák be az akadálymentesítés költségeit is)

* Eszközbeszerzés költségei
* Immateriális javak beszerzésének költsége

**III. Szakmai tevékenységekhez kapcsolódó szolgáltatások költségei**

* Műszaki ellenőri szolgáltatás költsége
* Műszaki jellegű szolgáltatások költsége
* Képzéshez kapcsolódó költségek (pl. épülethasználók képzése)
* Egyéb szakértői szolgáltatás költségei
* Marketing, kommunikációs szolgáltatások költségei (kizárólag a szemléletformáláshoz kapcsolódóan számolható el) biztosításának költsége
* Szakmai megvalósításhoz kapcsolódó bérleti díj
* Egyéb szolgáltatási költségek

**IV. Szakmai megvalósításban közreműködő munkatársak költségei**

* Szakmai megvalósításhoz kapcsolódó személyi jellegű ráfordítás
* Szakmai megvalósításhoz kapcsolódó útiköltség, kiküldetési költség

**V. Projekt menedzsment költségek:**

* Projektmenedzsment személyi jellegű ráfordítása
* Projektmenedzsmenthez kapcsolódó útiköltség, kiküldetési költség
* Projektmenedzsmenthez igénybevett szakértői szolgáltatás díja
* Egyéb projektmenedzsment költség

**VI. Adók, közterhek (ide nem értve a le nem vonható áfát)**

**VII. Tartalék**

Javaslom egy új pályázat benyújtását, melynek szakmai tartalmára több opcionális lehetőség is megfogalmazódott.

A felmerült alternatívák:

*1. Szent Groth Termálfürdő elektromos ellátását biztosító fotovoltaikus rendszer kiépítése*

*2. A Városi Művelődési Központ részleges energetikai fejlesztése*

Jelenleg – a pályázat előkészítési szakaszában - a **műszaki-szakmai tartalom meghatározása folyik**, amely arra jogosult energetikai mérnök szakvéleménye és energetikai számításai, illetve a jogosultsági feltételeknek való megfeleltetésen alapul.

A pályázat benyújtásához szükséges előzetes előkészítési feladatokat a Zalaszentgróti Fejlesztési Ügynökség végzi.

A Gazdasági és Városfejlesztési Bizottság az előterjesztést a 2022. március 24-i ülésén megtárgyalta, és a 27/2022. (III.24.) számú határozatával támogatja, és azt Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatokat fogadja el:

**Határozati javaslat:**

Zalaszentgrót Város Önkormányzata Képviselő-testülete a TOP Plusz 2.1.1-21 Önkormányzati épületek energetikai korszerűsítése című felhívásra pályázat benyújtásával egyetért.

Zalaszentgrót Város Önkormányzata Képviselő-testülete a pályázat benyújtásához szükséges előkészítő dokumentumok, megvalósíthatósági tanulmányok, tanulmánytervek elkészítéséhez bruttó 635.000,-Ft összegű forrást biztosít az önkormányzat 2022. évi költségvetés általános fejlesztési tartalék terhére.

A Képviselő-testület felhatalmazza a polgármestert a pályázat benyújtására, pozitív elbírálásuk esetén pedig a megvalósításukhoz szükséges valamennyi intézkedés megtételére.

Határidő: 2022. április 30.

Felelős: Baracskai József polgármester

Zalaszentgrót, 2022. március 28.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |