**Szám:** 1-3/2022.

17. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. március 31-i rendes, nyilvános ülésére**

**Tárgy:** Döntés Helyi fejlesztések támogatása pályázat megvalósításához pótelőirányzat biztosításáról

**Tisztelt Képviselő-testület!**

Zalaszentgrót Város Önkormányzata 2021. július 29-ei ülésén döntött arról, hogy pályázatot nyújt be a Vidékfejlesztési Program keretén belül a Zala Termálvölgye Egyesület működési területére meghirdetett, VP6-19.2.1.-99-13-21 kódszámú, Zala Termálvölgye Egyesület - Helyi fejlesztések támogatása című felhívásra. A kérelem 3300732411 azonosító számon támogatásban részesült.

A projektben a város közösségi rendezvényeinek megvalósításához kapcsolódó eszközök (pl. 1 db 20 m2-es kül- és beltéri mobilszínpad tartozékaival együtt, 10 db gyorsan összecsukható 3x3 m-es acél sátor tartozékaival, 5 db fa kerti kiülő, valamint 150 db kül- és beltéri összecsukható műanyag szék) beszerzéséhez kaptunk **támogatást 7 944 800 Ft értékben, 418 150 Ft. összegű, 5 %-os önerő vállalása mellett.**

A pályázat 2021. nyarán került benyújtásra, az akkor lefolytatott ajánlattételi eljárás során megalapozott költségvetéssel.

A 2022. március 09-én kelt támogatói okirat kézhezvételét követően a megalapozó árajánlatok aktualizálását haladéktalanul megkezdtük, azonban az **alapanyagárak és a forint jelentős gyengülése miatt jelentős áremelkedés** tapasztalható az eszközök árban. A kiküldött árajánlatok kérésekre jelenleg 2 db csomagajánlat érkezett, amelyből megállítható, hogy átlagosan 20% áremelkedéssel kell számolnunk.

A színpad beszerzésre érkezett csomagajánlat a következő:

|  |  |  |  |  |  |
| --- | --- | --- | --- | --- | --- |
|  | **ME db** | **Nettó egységár 2021. aug.** | **Nettó összeg 2021. aug.** | **Nettó egységár 2022. márc.** | **Nettó Összeg 2022. márc.** |
| Színpad | 10 | 178 500 | 1 785 000 | **218 000** | **2 180 000** |
| T-nút léc | 30 | 500 | 15 000 | **950** | **28 500** |
| Színpadszállító | 1 | 165 000 | 165 000 | **215 000** | **215 000** |
| **Összesen:** |  | **-** | **1 965 000** | **-** | **2 423 500** |
| **Árindex változás:** |  |  |  |  | **123%** |

A VP felhívás nem teszi lehetővé többletforrás igény benyújtását, így a fentiek alapján a pályázat megvalósításához **további pótelőirányzat biztosítása válik szükségessé**. Ez alapján javaslom az önerő összegét (1.200.000 Ft+ÁFA) 1.524.000 Ft-tal emelni, amely így a projekt teljes költségvetésére vetítve 19,7%-ra emelkedik.

|  |  |  |  |  |
| --- | --- | --- | --- | --- |
|  | **Elfogadott költségvetés TO alapján** | **Pótelőirányzat** | **Módosított költségvetés** | **Megoszlás** |
| A Projekt teljes költsége összesen (Ft): | 8 362 950 | 0 | 9 886 950 | *100 %* |
| A Projekt elszámolható költségei összesen (Ft): | 8 362 950 | 0 | 9 886 950 | *100 %* |
| Támogatás összege (Ft): | 7 944 800 | 0 | 7 944 800 | *80,3 %* |
| Önerő (Ft): | 418 150 | **1.524 000** | 1 942 150 | *19,7 %* |

A Gazdasági és Városfejlesztési Bizottság az előterjesztést a 2022. március 24-i ülésén megtárgyalta, a határozati javaslatot a 26/2022.(III.24.) számú határozatával támogatja, és azt Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatokat fogadja el:

**Határozati javaslat:**

Zalaszentgrót Város Önkormányzatának Képviselő-testülete a VP6-19.2.1.-99-13-21 kódszámú, Zala Termálvölgye Egyesület - Helyi fejlesztések támogatása című, 3300732411 azonosító számon nyilvántartott pályázat megvalósításához szükséges önerő biztosításához 1.524.000 Ft összegű forrást biztosít az önkormányzat 2022. évi költségvetésének az általános fejlesztési tartalék terhére.

A Képviselő-testület felhatalmazza a polgármestert a megvalósításhoz szükséges intézkedések megtételére.

Határidő: 2022. június 30.

Felelős: Baracskai József - polgármester

Zalaszentgrót, 2022. március 28.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |