**Szám:** 1-3/2022.

16. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. március 31-i rendes, nyilvános ülésére**

**Tárgy:** **Döntés az önkormányzati feladatellátást szolgáló fejlesztések támogatásra kiírt pályázat benyújtására vonatkozó döntés módosításáról**

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszter egyetértésével pályázatot hirdetett a Magyarország 2022. évi központi költségvetéséről szóló 2021. évi XC. törvény 3. melléklet 3. pont 3.3), 3.4) és 3.5) pontok szerinti önkormányzati feladatellátást szolgáló fejlesztések támogatására.

Zalaszentgrót Város Önkormányzata Képviselő-testületének 8/2022. (I.27.) számú határozata alapján Zalaszentgrót Város Önkormányzata 2022. február 3-án pályázatot nyújtott be a 354 hrsz-ú ingatlanon belterületi járda felújítására, illetve a 355/14 hrsz-ú ingatlanon belterületi járda- és út felújítására. A pályázatot azonos pályázati kiírási feltételek mellett negyedszerre nyújtottuk be, a korábbi években forráshiányra hivatkozva elutasításra került.

A pályázatot elbíráló Magyar Államkincstár Zala Megyei Igazgatóság Államháztartási Iroda ZAL-ÁHI/797-3/2023. iktatószámú levelében a pályázattal kapcsolatban hiánypótlásra szólította fel Önkormányzatunkat. A hiánypótlásban az alábbiakról tájékoztatnak:

„

* *355/14 hrsz.-ú út/járda felújítási munkálatai közt szerepel „Parkoló és járda földkiszedése” munkálat. A Pályázati Kiírás 12. pontja értelmében önálló parkoló felújítására támogatás nem igényelhető, kizárólag abban az esetben számolhatók el a parkoló felújításával kapcsolatos költségek, ha azok a felújítandó út vagy járda elválaszthatatlan részét képezik. A leírtak alapján kérem a Műszaki leírást kiegészíteni, hogy az út vagy a járda elválaszthatatlan részét képezi-e a parkoló. Emellett a fotódokumentáción és a térképvázlaton is jelöljék a parkoló elhelyezkedését.*
* *A 355/14 hrsz.-ú út/járda felújítási munkálatai közt szerepel „Fa ültetése” munkálat. A munkálat költsége a támogatás terhére nem számolható el a Pályázati Kiírás 12. pontjában foglaltak alapján. Kertészeti munkálatok (pl. füvesítés, faültetés, stb.) megvalósítására, gépkocsi behajtó kialakítására támogatás nem igényelhető. Ez a tétel a minimálisan vállalandó önerőn felül biztosított saját erő terhére szerepeltethető a pályázatban. Ez miatt módosítani szükséges az Adatlap II., III. és V. táblázatait, valamint a képviselő-testületi határozatot is.*
* *Az árajánlat számszaki hibát tartalmaz. A feltüntetett összesen ÁFA és Bruttó érték 1 Ft-tal eltér a tényleges összegektől.*
* *A műszaki leírás alapján, a 354 hrsz.-ú járda felújítása keretében a járdához kapcsolódó út szélén felfestésre kerülnek a parkoló lezárások, illetve a 355/14 hrsz.-ú közterületen a kapcsolódó parkolóba CKT beton alap készül térkő burkolattal. A hiánypótlási felhívás3. pontjában hivatkozottak alapján önálló parkoló felújítására támogatás nem igényelhető. Kérem nyilatkozzanak, hogy a járda/út elválaszthatatlan részét képezi-e a parkoló.”*

Az igényelt támogatás összegét szükséges felülvizsgálni a 355/14 hrsz.-ú Csány L. utcai út és parkoló felújítása esetében. A Pályázati kiírás szerint parkoló felújításával kapcsolatos költségek kizárólag abban az esetben számolhatók el, ha azok a felújítandó út vagy járda elválaszthatatlan részét képezik. A pályázathoz küldött fényképek és a tervezett technológia alapján a parkoló és az út felújítása műszakilag különválasztható, az út felújítása meg tud valósulni a parkoló felújítása nélkül is. A Kincstár álláspontja szerint a parkoló nem képezi az út elválaszthatatlan részét, ezért a parkoló felújításával kapcsolatos költségekre támogatás nem igényelhető.

Emiatt a pályázati anyag minden elemét módosítani szükséges a 355/14 hrsz-ú ingatlanon tervezett parkolók felújításának törlésével. Fontos, hogy a megvalósítandó fejlesztési célok tábla kitöltését az igényelt támogatás és az önerő meghatározására vonatkozóan a pályázathoz csatolt árajánlatokban foglaltak alapján szükséges meghatározni, szem előtt tartva, hogy az adatlapon rögzített teljes projektköltségnek meg kell egyeznie az árajánlat szerinti beruházási összköltséggel, illetve a Képviselő-testületi határozatban foglalt, biztosítandó saját forrás pontos összegének egyeznie kell az Adatlapon kimutatott vállalt önerő összegével.

Mindezek figyelembe vételével az alábbiak szerint módosul a projekt költségvetése:

|  |  |  |
| --- | --- | --- |
| **Megnevezés** | **Nettó összesen** | **Bruttó összesen** |
| belterületi járda felújítása a 354 hrsz-ú ingatlanon | 2.904.300 Ft | 3.688.461 Ft |
| belterületi járda és út felújítása a 355/14 hrsz-ú ingatlanon | 5.416.050 Ft | 6.878.384 Ft |
| Műszaki ellenőrzés | 299.720 Ft | 299.720 Ft |
| **Összesen:** | **8.620.070 Ft** | **10.866.565 Ft** |

A projekt végrehajtásához ***3.803.299 Ft önerő***biztosítása szükséges.

A Gazdasági és Városfejlesztési Bizottság az előterjesztést 2022. március 24-i ülésén megtárgyalta, és a 25/2022. (III. 24.) számú határozatában javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

**Határozati javaslat:**

Zalaszentgrót Város Önkormányzatának Képviselő-testülete 8/2022. (I.27.) számú határozatának módosításával úgy dönt, hogy a helyi önkormányzatokért felelős miniszter által meghirdetett „Önkormányzati feladatellátást szolgáló fejlesztések támogatására” című pályázat keretében benyújtott pályázat hiánypótlására figyelemmel az előterjesztésben részletezettek szerint a pályázat keretében a 354. hrsz-ú (Csány László utca) ingatlanon belterületi járda felújítására, a 355/14 hrsz-ú (Csány László utca) ingatlanon belterületi járda- és út felújítására igényel támogatást, amelynek bruttó 10.866.565 Ft összköltségéhez önerőként bruttó 3.803.299,- Ft-ot biztosít a 2022. évi költségvetés pályázati céltartalék sorának terhére.

Zalaszentgrót Város Önkormányzatának Képviselő-testülete felhatalmazza a polgármester a pályázattal kapcsolatosan szükséges intézkedések megtételére.

**Határidő:** 2022. április 30.

**Felelős:** Baracskai József polgármester

**Zalaszentgrót**, 2022. március 28.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |