**Szám:** 1-3/2022.

11. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. március 31-i rendes, nyilvános ülésére**

**Tárgy:** **Döntés TOP Plusz pályázat benyújtásáról**

**Tisztelt Képviselő-testület!**

Mint az Önök előtt is ismeretes, kiírásra kerültek az ún. TERÜLET- ÉS TELEPÜLÉSFEJLESZTÉSI OPERATÍV PROGRAM PLUSZ (TOP PLUSZ) pályázatok, amelyek a 2014-2020 közötti Terület- és Településfejlesztési Operatív Program (TOP) eredményeire építve annak tematikáját és integrált területi programokon keresztül megvalósuló modelljét folytatja, ennek megfelelően elsősorban helyi önkormányzati és költségvetési szerveinek fejlesztését támogatja.

**Belterületi utak fejlesztése - TOP\_Plusz-1.2.3-21**

**A projekt 100 %-ban finanszírozott, támogatási összeg: 10 – 42,6 millió Ft.**

A felhívásra támogatási kérelmet nyújthatnak be:

* Helyi önkormányzat (GFO 321);

Pályázat nyújtható be:

Önkormányzati tulajdonú belterületi – az e-UT 03.01.11. Közutak tervezése (KTSZ) Útügyi Műszaki Előírás szerinti B.V., B.VI. tervezési osztályba sorolt – gyűjtőutak (B.V. terv. oszt.); valamint kiszolgáló-, lakó- és vegyes használatú utak (B.VI. terv. oszt.) építése, korszerűsítése, felújítása, ennek keretében támogatható:

* utak burkolatának és alépítményeinek felújítása, korszerűsítése, átépítése,
* út burkolatának megerősítése, szélesítése, korszerűsítése,
* meglévő földút (szilárd burkolattal nem rendelkező út) burkolattal történő kiépítése,
* új gyűjtőút kiépítése.

A Felhívás keretében kizárólag közcélú közútfejlesztések támogathatók.

*Ezekhez választható, önállóan nem támogatható tevékenységek:*

1. **A támogatható tevékenységek megvalósításához szükséges alábbi munkálatok elvégzése:**

* útberuházáshoz kapcsolódó infrastrukturális munkák (utak alatt, felett és mellett található infrastrukturális elemek (pl.: közmű infrastruktúra) korszerűsítése, felújítása, védelembe helyezése);
* csapadékvíz-elvezetés kiépítése, átépítése;
* forgalomtechnikai tevékenységek;
* műtárgyépítés és felújítás;
* vasúti átjárók korszerűsítése, felújítása a járművek biztonságos közlekedése érdekében;
* komplex terület-előkészítési munkák (pl.: bontás, tereprendezés, kármentesítés, lőszermentesítés, régészet), illetve
* szakhatósági engedélyben előírt munkák.

1. **A beruházáshoz fizikailag kapcsolódó autóbuszöblök, autóbuszmegállók, autóbusz fordulók, autóbusz peronok, várakozást szolgáló helyiségek, esőbeállók, leszállóperonok felújítása, kialakítása, fejlesztése, akadálymentesítése.**
2. **Országos közúttal közös vagy önkormányzati tulajdonban lévő belterületi csomópontok kiépítése, átalakítása, felújítása, fejlesztése, valamint az önkormányzati tulajdonú belterületi utak országos közút területén megvalósuló útcsatlakozásainak kiépítéséhez szükséges munkálatok elvégzése.**
3. **Közlekedésbiztonságot szolgáló fejlesztések az önkormányzati tulajdonú belterületi közutak esetén:**

* A közlekedésbiztonság növelését szolgáló elemek építése, felújítása (pl.: biztonsági berendezések, forgalomtechnikai jelzések és eszközök, sebesség- és forgalomcsillapító településkapuk és/vagy szigetek kiépítése, gyalogátkelőhelyek, gyalogos védő szigetek létesítése, akusztikai és/vagy optikai fék a forgalomvonzó létesítményekhez).
* Balesetveszélyes útszakaszok közlekedésbiztonsági fejlesztése, balesetveszélyes ívek korrekciója.
* Kerékpáros átvezetések kialakítása.
* Lakott területen belül, önkormányzati tulajdonban lévő, beruházással érintett utak nyomvonala mentén közvilágítás közlekedésbiztonság érdekében történő kialakítása, bővítése, korszerűsítése (pl.: a fenntartható közvilágítás kialakítása).

1. **Kiegészítő infrastrukturális elemek fejlesztése az önkormányzati tulajdonú belterületi közutak esetén:**

* B+R kerékpár tárolók/rekeszek építése, valamint kerékpár támaszok, kerékpár parkolók építése és az e-UT 03.04.13:2019 „Kerékpározható közutak tervezése” c. Útügyi Műszaki Előírásnak nem megfelelő támaszok és tárolók útügyi műszaki előírásban foglalt paraméterek szerinti korszerűsítése, cseréje, kerékpárosbarát kiegészítők beszerzése és elhelyezése a közútfejlesztés nyomvonala mentén, vagy attól legfeljebb 100 méteren belül. Kerékpártámaszokat, parkolókat vagy tárolókat csak mindenki számára hozzáférhetően lehet elhelyezni.
* Útberuházáshoz kapcsolódó – a fejlesztendő út melletti – gépjárműparkolók és biztonsági sávok kialakítása, felújítása, áthelyezése.

1. **Az önkormányzati tulajdonú belterületi helyi közút szegélyén belül kerékpárforgalmi** **létesítmény (pl.: nyitott kerékpársáv vagy koppenhágai típusú megemelt kerékpársáv) kialakítása vagy fejlesztése az e-UT 03.04.13:2019 „Kerékpározható közutak tervezése” c.** Útügyi Műszaki Előírásnak megfelelően.
2. **Automata forgalomszámláló eszközök telepítése a gépjármű és/vagy a kerékpáros forgalom számlálása érdekében a beruházással érintett önkormányzati tulajdonú belterületi útszakaszok esetén.**
3. **Járda kiépítése, felújítása, akadálymentesítése:**

* A beruházással érintett önkormányzati tulajdonú belterületi útszakaszok mentén a hiányzó járdaszakaszok kiépítése, vagy meglévő járdaszakaszok felújítása akadálymentesítés érdekében.
* A beruházással érintett önkormányzati tulajdonú belterületi útszakaszokon található vagy létesülő gyalogátkelőhelyek megközelítése érdekében gyalogjárdák kiépítése vagy akadálymentesítése.

1. **Beruházáshoz fizikailag kapcsolódó önkormányzati tulajdonban lévő hidak, nem szintbeli kereszteződések felújítása, korszerűsítése, építése.**
2. **Zajvédelmi intézkedések (növényzettel elérhető zajcsillapítás, zajcsökkentő útburkolat alkalmazása), zöldfelület-építési, átalakítási munkák (pl.: növénytelepítés és árnyékolástechnika) a tevékenységek helyrajzi számain vagy közvetlenül a tevékenységek helyrajzi számai mellett elhelyezkedő önkormányzati tulajdonban lévő ingatlanon. A meglévő növényállomány megóvását szolgáló beavatkozások (faápolás, favédelem, gyökérvédelem stb.).**
3. **A beruházás megvalósításához szükséges idegen területek megvásárlása/kisajátítása.**

A projekt keretében elszámolható költségek:

**I. Projektelőkészítés költségei**

* Előzetes tanulmányok, dokumentumok költségei
* Műszaki dokumentáció költségei
* Közbeszerzési költségek
* Egyéb projektelőkészítéshez kapcsolódó költség

**II. Beruházáshoz kapcsolódó költségek**

* Műszaki ellenőri szolgáltatás költsége
* Műszaki jellegű szolgáltatások költségei:
* Kötelezően előírt nyilvánosság biztosításának költsége
* Egyéb szolgáltatási költségek:

**III. Szakmai tevékenységekhez kapcsolódó szolgáltatások költségei**

* Műszaki ellenőri szolgáltatás költsége
* Műszaki jellegű szolgáltatások költsége
* Kötelezően előírt nyilvánosság biztosításának költségei
* Egyéb szolgáltatási költségek

**IV. Szakmai megvalósításhoz kapcsolódó egyéb költségek**

* Szakmai megvalósításhoz kapcsolódó egyéb költségek

**V. Projekt menedzsment költségek:**

* Projektmenedzsment személyi jellegű ráfordítása:
* Projektmenedzsmenthez kapcsolódó útiköltség, kiküldetési költség:
* Projektmenedzsmenthez igénybevett szakértői szolgáltatás díja
* Egyéb projektmenedzsment költség:

**VI. Adók, közterhek (ide nem értve a le nem vonható áfát)**

**VII. Tartalék**

Figyelembe véve a megvalósítási hely tulajdoni viszonyaira (elsődlegesen csak önkormányzati út lehet) és pontozási rendszer vonatkozó (közösségi közlekedéssel érintett út esetén + 10 pont) előírásokat, javaslom – további tervezői és üzemeltetői egyeztetés után – a **Zalaszentgrót**, **Május 1. utca burkolatának felújítására** pályázat kidolgozását és benyújtását.

A pályázat benyújtásához szükséges előzetes előkészítési feladatokat a Zalaszentgróti Fejlesztési Ügynökség végzi.

A Gazdasági és Városfejlesztési Bizottság az előterjesztést a 2022. március 24-i ülésén megtárgyalta, a 20/2022. (III.24.) számú határozatával elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet az előterjesztés megtárgyalni, majd a határozati javaslatot elfogadni szíveskedjen.

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy pályázatot nyújt be a TOP\_Plusz-1.2.3-21 azonosító számú, Belterületi utak fejlesztése című kiírásra a 8790 Zalaszentgrót belterület 724 hrsz-ú kivett közút megnevezésű, 1 ha 8036 m2 nagyságú Május 1. utca útburkolatának felújítása érdekében.

A Képviselő-testület a pályázat benyújtásához szükséges előzetes tanulmányok, engedélyezési dokumentumok elkészítéséhez bruttó 1.016.000,-Ft összegű forrást biztosít az önkormányzat 2022. évi költségvetésének fejlesztési tartaléka terhére.

A Képviselő-testület felhatalmazza a polgármestert a pályázat benyújtására, pozitív elbírálásuk esetén pedig a megvalósításukhoz szükséges intézkedések megtételére.

**Határidő:** 2022. április 29.

**Felelős:** Baracskai József polgármester

Zalaszentgrót, 2022. március 28.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |